32003R1805
L 265/5
JURNALUL OFÍCIAL AL UNIUNII EUROPENE
REGULAMENTUL (CE) NR. 1805/2003 AL CONSILIULUI
din 13 octombrie 2003
de modificare a Regulamentului (CE) nr. 2596/97 de prelungire a perioadei prevăzute la articolul 149 alineatul (1) din Actul de aderare a Austriei, Finlandei și Suediei
CONSILIUL UNIUNII EUROPENE,
având în vedere Actul de aderare a Austriei, Finlandei și Suediei, în special articolul 149 alineatul (2),
având în vedere propunerea Comisiei,
având în vedere avizul Parlamentului European (1),
având în vedere avizul Comitetului Economic și Social European (2),
întrucât:
(1)
Articolul 1 al doilea paragraf din Regulamentul (CE) nr. 2596/97 (3) prelungește, până la 31 decembrie 2003, perioada în care pot fi adoptate măsuri tranzitorii, în ceea ce privește cerințele privind conținutul de grăsime din laptele introdus pe piață, în condițiile stabilite de actul de aderare din 1994.
(2)
În sectorul laptelui și produselor lactate, cerințele privind conținutul de grăsime din laptele destinat consumului uman continuă să ridice probleme în Finlanda și Suedia.
(3)
Prin urmare, trebuie să se recurgă la posibilitatea prevăzută de articolul 149 alineatul (2) din actul de aderare din 1994 și să se prelungească perioada în cauză. O perioadă suplimentară până la 30 aprilie 2009 pare adecvată.
(4)
Regulamentul (CE) nr. 2596/97 trebuie modificat în consecință,
ADOPTĂ PREZENTUL REGULAMENT:
Articolul 1
La articolul 1 din Regulamentul (CE) nr. 2596/97, al doilea paragraf se înlocuiește cu următorul text:
„Totuși, această perioadă se prelungește până la 30 aprilie 2009, în ceea ce privește cerințele privind conținutul de grăsime din laptele destinat consumului uman produs în Finlanda și Suedia.”
Articolul 2
Prezentul regulament intră în vigoare la 1 ianuarie 2004.
Prezentul regulament este obligatoriu în toate elementele sale și se aplică direct în toate statele membre.
Adoptat Luxemburg, 13 octombrie 2003.